การเดินหน้าต่อไปกับคู่เดท การหยิบยกประเด็น การบอกลูกว่าคุณกำลังคบใครบางคน
ถ้าหากคู่เดทของคุณดูไม่มั่นใจเกี่ยวกับแนวคิดของการคบกับคุณแม่เลี้ยงเดี่ยวแต่เขาดูชอบคุณมากก็ควรทำให้เขารู้ว่าคุณไม่ได้คาดหวังอะไรจากเขาและคุณไม่เร่งรีบหาพ่อคนใหม่ให้ลูก  ลองพูดว่า “เราอยู่กันได้อย่างดีแต่ฉันคิดว่าฉันยังต้องมีความสุขกับความสัมพันธ์แบบผู้ใหญ่” บางครั้งคุณอาจจะพบเจอใครบางคนที่ไม่พร้อมจะมีลูกในชีวิต สิ่งนี้เป็นเรื่องยากโดยเฉพาะอย่างยิ่งถ้าหากคุณชอบเขามากแต่พยายามเตือนตัวเองว่ามันไม่ได้แปลว่าคุณมีบางอย่างผิดปกติแต่มันคือสถานการณ์ที่คุณทั้งสองกำลังเผชิญ เคารพการตัดสินใจและมองหาคนที่ใช่ของคุณต่อไป  ถ้าหากการถูกปฏิเสธทำให้คุณรู้สึกแย่เกี่ยวกับตัวเอง คุณควรกระตุ้นความเชื่อมั่นในตัวเองโดยการหาเหตุผลว่าทำไมคุณถึงเป็นคนรักที่น่าใฝ่หา อ่านเหตุผลเหล่านั้นทุกครั้งที่คุณไม่มั่นใจในคุณค่าของตัวเอง ถึงแม้ว่าคู่เดทของคุณจะสามารถยอมรับได้ว่าคุณเป็นคุณแม่เลี้ยงเดี่ยวแต่คุณควรรอจนกว่าคุณมั่นใจว่าความสัมพันธ์ของคุณมั่นคงและจริงจังก่อนที่จะพาคู่เดทของคุณไปเจอลูก โดยส่วนใหญ่คุณควรรอจนกว่าคุณคบกัน 2-3 เดือนก่อนที่จะเริ่มแนะนำให้ลูกของคุณรู้จัก   เด็กๆ สร้างความผูกพันได้ง่ายและอาจเป็นเรื่องยากสำหรับเด็กที่ต้องพบเจอคู่เดทของแม่ซึ่งเข้ามาในชีวิตและจากไปโดยเฉพาะอย่างยิ่งเมื่อเด็กได้เห็นพ่อแม่แยกทางกัน ถ้าหากคุณไม่มั่นใจว่าจุดยืนของคุณอยู่ที่ใดก็ควรพูดกับคู่เดทเพื่อดูว่าคุณจริงจังแค่ไหน คำถามเรียบง่าย เช่น “เราเป็นคนพิเศษของกันและกันหรือเปล่า?” หรือ “คุณว่าความสัมพันธ์ของเราจะเป็นไปอย่างไร?” สามารถช่วยระบุได้ว่าคุณทั้งสองคนเห็นพ้องต้องกัน เมื่อถึงเวลาก็ควรนัดเจอในแบบที่จะทำให้ลูกของคุณรู้สึกสบายใจ เช่น ชวนคู่เดทมาบ้านเพื่อทานพิซซ่าและดูหนัง ถ้าหากพ่อของลูกยังอยู่ในชีวิตคุณ คุณจะต้องกำหนดบทบาทที่เขาควรมีโดยเปรียบเทียบกับบทบาทของคู่เดทที่จะมีสำหรับการเลี้ยงดูลูกร่วมกัน วิธีที่ดีคือการพูดคุยกับคู่เดทและพ่อของลูกอย่างเปิดใจเพื่อวางแผนวิธีเลี้ยงดูลูกร่วมกัน   ทำให้ชัดเจนว่าคนรักคนใหม่จะไม่แทนที่พ่อของลูก อย่างไรก็ตาม บทบาทที่แต่ละคนมีจะขึ้นอยู่กับว่าพ่อของลูกเข้ามามีส่วนร่วมในชีวิตของเด็กมากแค่ไหน เช่น ในบางกรณีพ่อของลูกอาจจะมารับลูกไปอยู่ด้วยสัปดาห์เว้นสัปดาห์ เขาจึงมีบทบาทสำคัญในการเลี้ยงดูลูก อย่างไรก็ตาม ในกรณีส่วนใหญ่เด็กจะได้เจอพ่อนานๆ ครั้งซึ่งแต่ว่าเขามีบทบาทในชีวิตของลูกน้อยลง ยิ่งคุณรอที่จะบอกว่าคุณมีลูกแล้วนานเท่าไหร่มันก็จะยากขึ้นเท่านั้น ยิ่งไปกว่านั้นมันอาจจะทำให้คุณดูเหมือนว่าคุณกำลังปิดบังความจริงว่าคุณมีลูก มันไม่จำเป็นต้องเป็นสิ่งแรกที่คุณพูดแต่คุณควรเปิดเผยเรื่องนี้ตั้งแต่ต้น  การพูดถึงสถานะของคุณในฐานะพ่อแม่ในช่วงแรกจะช่วยคัดกรองคนที่ไม่ต้องการคบกับคุณแม่เลี้ยงเดี่ยวออกไป อย่ากังวลเพราะมันแค่แปลว่าพวกเขาอยู่ในช่วงชีวิตที่แตกต่างกับคุณ ยังมีผู้คนมากมายที่ยอมรับเรื่องนี้ อย่ากดดันตัวเองมากเกินไปหรือรู้สึกว่าคุณต้องพูดถึงลูกในบทสนทนาที่จริงจัง การพูดว่าคุณมีลูกในแบบสบายๆ จะแสดงให้คู่เดทเห็นว่าคุณรักการเป็นแม่คน ถ้าหากคุณไม่มั่นใจว่าควรหยิบยกประเด็นนี้ขึ้นมาอย่างไรก็ลองพูดด้วยอารมณ์ขัน  เช่น ถ้าหากบทสนทนาดำเนินไปด้วยดี ลองพูดว่า “ฉันรู้สึกดีที่เราสามารถพูดคุยกันได้แบบผู้ใหญ่เพราะฉันใช้เวลาทั้งวันถกเถียงกับลูกวัย 3 ขวบว่าหน้ากากอันไหนที่ดูดีที่สุด” ถ้าหากอีกฝ่ายถามคุณว่าคุณได้ดูหนังบ้างไหมในช่วงนี้ ลองพูดว่า “ลูกวัย 12 ขวบของฉันติดหนังแนวเพลงมากในตอนนี้ ฉันเลยได้ดูหนังเรื่อง Hairspray 3 รอบใน 1 สัปดาห์ แบบนั้นก็นับด้วยไหม?” ใส่ใจกับปฏิกิริยาของคู่เดทแต่อย่าทำให้เป็นเรื่องใหญ่ ถ้าหากเขาดูประหลาดใจก็ควรเปลี่ยนเรื่องและให้เวลาเขาซึมซับแนวคิดนี้ ในตอนที่คุณทำความรู้จักกันและกัน ลองถามว่า “คุณมีลูกไหม?” คุณอาจจะรู้สึกประหลาดใจเมื่อได้พบว่าไม่ใช่แค่คุณคนเดียวที่เป็นพ่อแม่เลี้ยงเดี่ยว ถึงแม้ว่าคู่เดทของคุณไม่มีลูกแต่คำถามนี้เป็นวิธีที่ง่ายในการหยิบยกประเด็นและทำให้มันเป็นบทสนทนาแทนที่จะเป็นการบอกเล่าเรื่องราว   ถ้าหากคู่เดทของคุณมีลูก ลองพูดว่า “เยี่ยมไปเลย ฉันมีลูกวัย 8 ขวบเหมือนกัน” ถ้าหากคู่เดทของคุณบอกว่าไม่มีลูก คุณสามารถตอบว่า “ฉันมีลูกชายตัวน้อยและเขาตลกมาก” ถ้าคุณพูดถึงการเป็นคุณแม่เลี้ยงเดี่ยวว่าเป็นภาระที่หนักหรือบางอย่างที่คุณรู้สึกอาย คู่เดทของคุณอาจจะรู้สึกว่ามันคือส่วนที่เป็นลบของชีวิตคุณ อย่างไรก็ตาม ถ้าหากคุณพูดด้วยความมั่นใจและมองโลกในแง่ดี คู่เดทของคุณจะมองเห็นว่าคุณเป็นคนที่เข้มแข็งที่รับมือกับสถานการณ์ที่ลำบาก  คุณสามารถพูดว่า “ฉันรักการเป็นแม่คน มันไม่ใช่เรื่องง่ายเสมอไปแต่ลูกสาววัย 5 ขวบของฉันฉลาดมากและเธอกระตุ้นให้ฉันเป็นตัวตนที่ดีที่สุดทุกวัน” ถ้าหากคุณคบใครบางคนเพื่อต้องการหาคนรักที่จริงจังก็ควรทำให้คู่เดทรู้ในตอนแรกว่าคุณมองหาความสัมพันธ์ระยะยาว อย่างไรก็ตาม ถ้าหากคุณต้องการมองหาเพียงความสัมพันธ์ที่ไม่จริงจังก็ควรพูดสิ่งนั้นให้ชัดเจนเช่นกัน ถ้าหากคุณคาดหวังที่จะเจอความสัมพันธ์ที่จริงจังก็ควรพูดว่า “ฉันหวังว่าจะเจอใครบางคนที่สามารถอยู่ด้วยไปนานๆ” หรือ “ฉันกำลังมองหาใครบางคนที่มีเป้าหมายระยะยาวเหมือนกัน” ถ้าหากคุณต้องการคบแบบไม่จริงจังก็ควรพูดว่า “ฉันไม่ได้กำลังมองหาความสัมพันธ์ที่จริงจัง ฉันแค่อยากสนุกในขณะที่หาว่าจะทำอะไรต่อไป” ไม่ว่าคุณกำลังมองหาอะไรก็ตาม การสื่อสารความคาดหวังของคุณในตอนแรกสามารถช่วยให้คู่เดทของคุณเข้าใจว่าคุณต้องการให้เขามีบทบาทอย่างไรและให้โอกาสเขาเพื่อถอนตัวตั้งแต่ต้นถ้าหากเขาไม่สามารถยอมรับสิ่งที่จะตามมาได้เช่นกัน คุณไม่ควรโกหกลูกเกี่ยวกับชีวิตรักของคุณแต่ก็ไม่ได้แปลว่าคุณต้องเล่าทุกรายละเอียดให้ลูกฟังเช่นกัน ถ้าหากคุณกำลังจะไปออกเดทก็ควรบอกลูกว่าคุณกำลังจะไปไหน ใช้อายุและระดับความเป็นผู้ใหญ่เป็นตัวแนะแนวว่าคุณควรพูดกับลูกอย่างไร    เช่น คุณสามารถบอกลูกที่เล็กมากว่า “แม่จะไปหาเพื่อนสัก 2-3 ชั่วโมงในขณะที่ลูกอยู่กับคุณยายนะ แม่รักลูกจ้า” คุณสามารถพูดกับลูกที่โตแล้วว่า “เพื่อนที่ทำงานจะพาแม่ไปดูหนัง ตอนนี้ยังไม่จริงจังอะไรแต่แม่จะเล่าให้ฟังถ้ามีอะไรเกิดขึ้น” การเปลี่ยนแปลงเป็นเรื่องที่ยากสำหรับเด็กและถึงแม้ว่าคุณกำลังคบกับคนที่ดีแต่ลูกของคุณอาจจะประพฤติตัวไม่ดีกับเขา มันไม่ได้เป็นเพราะคู่เดทของคุณแต่มันคือสถานการณ์ทั้งหมด อย่าพยายามบังคับให้ลูกชอบคู่เดทของคุณแต่ขอให้ลูกพูดจาด้วยความเคารพ  พยายามคุยกับลูกเพื่อรับรู้ความกลัวและทำให้มั่นใจว่าคุณยังคงรักลูกเหมือนเดิมถึงแม้ว่าคุณเริ่มคบใครบางคน คุณสามารถพูดว่า “แม่รู้ว่าลูกรู้สึกกลัวว่าทุกอย่างกำลังจะเปลี่ยนไปแต่แม่รักลูกเสมอและจะไม่มีวันเปลี่ยนแปลง แม่หวังว่าลูกจะให้โอกาสเพื่อนคนใหม่ของแม่”
ทำให้คู่เดทของคุณมั่นใจว่าคุณไม่เร่งรีบถ้าหากเขารู้สึกกดดัน. อย่าคิดมากกับการถูกปฏิเสธ. ค่อยๆ แนะนำคู่เดทให้ลูกของคุณรู้จัก. หาสมดุลที่ดีของการเลี้ยงดูลูกร่วมกัน. พูดถึงลูกให้คนที่คุณคบรับรู้โดยเร็วที่สุด. พูดถึงลูกในแบบตลกถ้าหากคุณต้องการทำลายกำแพงกั้นการสื่อสาร. ถามคู่เดทว่าเขามีลูกหรือไม่ถ้าหากคุณรู้สึกประหม่าที่ต้องบอกเขา. พูดถึงลูกในทางที่ดี. พูดถึงสิ่งที่คุณคาดหวังจากความสัมพันธ์นี้อย่างตรงไปตรงมา. คุยอย่างสั้นๆ เรียบง่ายและเหมาะสมกับวัยของลูก. ใจเย็นๆ ถ้าหากลูกของคุณแสดงการต่อต้านคู่เดทของคุณ.
https://www.wikihow.com/Tell-Your-Date-You-Have-a-Child-(for-Single-Mothers) https://www.wikihow.com/Tell-Your-Date-You-Have-a-Child-(for-Single-Mothers) https://www.wikihow.com/Tell-Your-Date-You-Have-a-Child-(for-Single-Mothers)
Moving Forward with the Date Bringing up the Subject Telling Your Child You're Dating